title: Komisjoni rakendusmäärus (EL) nr 752/2013, 31. juuli 2013 , millega muudetakse määrust (EÜ) nr 555/2008 seoses riiklike toetusprogrammide ja kolmandate riikidega kauplemisega veinisektoris

text:
               6.8.2013

               ET

               Euroopa Liidu Teataja

               L 210/17

         KOMISJONI RAKENDUSMÄÄRUS (EL) nr 752/2013,
   31. juuli 2013,
   millega muudetakse määrust (EÜ) nr 555/2008 seoses riiklike toetusprogrammide ja kolmandate riikidega kauplemisega veinisektoris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 103za ja artikli 158a lõiget 4 koostoimes artikliga 4,
   ning arvestades järgmist:

               (1)

               Komisjoni määruse (EÜ) nr 555/2008 (2) artiklites 4 ja 5 on sätestatud riiklikes toetusprogrammides sisalduva ja kolmandates riikides turustatavate veinide müügiedendustegevuse abikõlblikkuse kriteeriumid ning sellise tegevuse valikumenetlus.

               (2)

               Võttes arvesse veini müügiedendusmeetmete eripära kolmandate riikide turgudel ja riiklikke toetusprogrammide rakendamise käigus saadud kogemusi, tuleks kehtestada abikõlblikkuseeskirjad personalikulude ja abisaaja selliste üldkulude kohta, mis on tekkinud selliste meetmete rakendamisel.

               (3)

               Määruse (EÜ) nr 555/2008 artikli 19 lõikes 2 on sätestatud investeerimismeetmete finantsjuhtimine. Selleks et lihtsustada investeerimisprojektide elluviimist 2014.–2018. aasta programmitöö perioodi rakendamise raames, tuleks 2014. ja 2015. aastal tõsta ettemaksete ülemmäära. Sama lähenemisviisi tuleks 2009.–2013. aasta programmitöö esimese perioodi lõppemise tingimustes kohaldada ka investeerimisprojektide realiseerimise suhtes. Seepärast tuleks tõsta ka 2013. aastaks ettenähtud ettemaksete ülemmäära.

               (4)

               Asjakohane on kehtestada meetmed, millega tagatakse usaldusväärne finantsjuhtimine ja parandatakse kontrolli riiklike toetusprogrammide raames abisaajatele ettemaksetena laekunud liidu rahaliste vahendite üle. Võttes arvesse, et liikmesriikidel on vaja aega kõnealuste meetmete rakendamiseks, tuleks meetmeid kohaldada alates 2014. aastast, välja arvatud selliste liikmesriikide puhul, kes otsustavad 2013. aastal teha ettemakseid, mida on suurendatud kuni määruse (EÜ) nr 555/2008 artikli 19 lõikes 2 kehtestatud ülemmäärani.

               (5)

               Määruse (EÜ) nr 555/2008 III jaotise II peatüki 2. osas on kehtestatud nõuded, mida on vaja täita veini, viinamarjamahla ja -virde liitu importimisel. Eelkõige on nõuetes sätestatud kohustus koostada dokument V I 1 vormil V I 1, mis vastab kõnealuse määruse IX lisas esitatud näidisele ning millele kirjutab alla ametiasutuse ametiisik ja tunnustatud labori ametnik, või liitu imporditavate veinide puhul lihtsustatud paberkandjal dokument V I 1. Võttes arvesse veinisektoris kasutatavate arvutisüsteemide arengut ning selleks et hõlbustada veinitoodete liikumise ja kontrollide järelevalvet, on asjakohane lubada kasutada ka arvutisüsteeme ja seega elektroonilisi dokumente. Sellest hoolimata tuleks arvutisüsteemide kasutamist lubada juhul, kui on täidetud teatavad tingimused ning liit on kinnitanud, et kolmandas riigis kehtestatud kontrollisüsteemi alusel on piisavalt tagatud kõnealusest kolmandast riigist liitu imporditavate veinitoodete laad, päritolu ja jälgitavus. Seepärast on vaja sätestada miinimumtingimused, mida tuleb täita, et saada liidu ametlik heakskiit asjaomase kolmanda riigi kehtiva kontrollisüsteemi ja liidu kehtiva süsteemi samaväärsuse kohta.

               (6)

               Selguse huvides tuleks loetelusse lisada kolmandad riigid, kelle kehtestatud kontrollisüsteemi on liit samaväärseks tunnistanud.

               (7)

               Pärast Tšiili pädevate asutuste esitatud sellise taotluse läbivaatamist, milles käsitletakse määruse (EÜ) nr 555/2008 artiklis 45 sätestatud lihtsustatud korra kasutamist, ning pärast liidu kinnitust, et Tšiili veinisektoris kehtiva kontrollisüsteemiga antakse eritagatised Tšiilis toodetud veinide kontrollimise ja jälgitavuse kohta, tuleks Tšiili pädevatelt asutustelt individuaalse heakskiidu saanud ja kõnealuste asutuste kontrollitavate Tšiili veinitootjate koostatud dokumente V I 1 käsitada sertifikaatide või analüüsiaruannetena, mille on koostanud kõnealuse määruse artiklis 48 osutatud loetelusse lisatud volitatud asutused ja laborid. Määruse (EÜ) nr 555/2008 artikli 43 lõikes 2 ja artiklis 45 osutatud ning kõnealuse määruse XII lisas sätestatud kolmandate riikide loetelu tuleks vastavalt täiendada.

               (8)

               Seepärast tuleks määrust (EÜ) nr 555/2008 vastavalt muuta.

               (9)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 555/2008 muudetakse järgmiselt.

               1)

               II jaotise II peatüki 1. osale lisatakse artikkel 5a:
               „Artikkel 5a
               Abikõlblikud kulud
               1.   Artiklis 4 osutatud abisaaja personalikulusid käsitatakse abikõlblikena, kui need on tekkinud seoses konkreetselt toetatud müügiedendusprojekti ettevalmistamise, rakendamise või kõnealuse projekti järelmeetme (sh hindamine) käigus. Kõnealused kulud hõlmavad konkreetse müügiedendusprojekti teostamiseks abisaajaga lepingu sõlminud personali kulusid ning kulusid, mis vastavad selliste töötundide osale, mis on abisaaja koosseisulistel töötajatel kulunud müügiedendusprojekti elluviimiseks.
               Liikmesriigid tunnistavad personalikulud abikõlblikuks üksnes juhul, kui abisaajad esitavad lisadokumendid, milles kajastuvad konkreetselt toetatud müügiedendusprojekti teostamiseks tegelikult tehtud töö üksikasjad.
               2.   Abisaaja üldkulusid käsitatakse abikõlblikena üksnes juhul, kui:

                           a)

                           need on seotud müügiedendusprojekti ettevalmistamise, rakendamise või kõnealuse projekti järelmeetmega ning

                           b)

                           need ei ületa 4 % projektide rakendamisega seotud tegelikest kuludest.

                     Liikmesriigid võivad otsustada, kas kõnealused üldkulud on abikõlblikud kindla määra või tõendavate dokumentide esitamise alusel. Viimasel juhul arvutatakse kõnealused kulud abisaaja riigis kasutatavate raamatupidamisarvestuse põhimõtete, korra ja meetodite alusel.”

               2)

               Artikli 19 lõike 2 teine lõik asendatakse järgmisega:
               „Ettemakse ei tohi ületada 20 % investeeringuks antavast riigiabist ning seda makstakse tingimusel, et on olemas pangagarantii või samaväärne garantii, mis vastab 110 % ettemakse summast. Investeeringute puhul, mille kohta on toetuse andmist käsitlev otsus tehtud 2013., 2014. või 2015 eelarveaastal, võib ettemakset suurendada siiski kuni 50 % asjaomase investeeringuga seotud riigiabist. Komisjoni rakendusmääruse (EL) nr 282/2012 (3) kohaldamisel kohustutakse kogu ettemaksena antud summat kasutama asjaomase tegevuse rakendamiseks kahe aasta jooksul alates summa laekumisest.

               3)

               II jaotise III peatükki lisatakse artikkel 37b:
               „Artikkel 37b
               Ettemaksetega seotud teabevahetus
               1.   Kui ettemakse tehakse vastavalt artikli 5 lõikele 7, artikli 9 lõikele 2, artikli 19 lõikele 2 ja artikli 24 lõikele 3, peavad abisaajad igal aastal esitama makseasutusele iga projekti kohta järgmise teabe:

                           a)

                           ettemaksete kasutamist tõendavad kuludokumendid meetme kaupa kuni 15. oktoobrini ning

                           b)

                           kinnitus 15. oktoobri seisuga kasutamata ettemaksete jäägi kohta meetme kaupa.

                     Liikmesriigid määravad riiklikes eeskirjades kindlaks kõnealuse teabe edastamise kuupäeva, et lisada see määruse (EÜ) nr 885/2006 artikli 7 lõikes 2 sätestatud tähtaja jooksul kõnealuse määruse artiklis 6 osutatud makseasutuse jooksva aasta aruandesse.
               2.   Lõiget 1 ei kohaldata 2013. aastaaruande suhtes, välja arvatud juhul, kui ettemaksed suurusega 20–50 % investeeringutega seotud riigiabist tehakse vastavalt artikli 19 lõike 2 teisele lõigule.
               3.   Rakendusmääruse (EL) nr 282/2012 artikli 18 lõike 2 kohaldamisel tuleb viimase ettemaksesumma tõendamiseks esitada lõikes 1 osutatud viimane kuludokument ja ettemaksete jäägi kinnitus.
               Seoses käesoleva määruse artikli 9 lõike 2 ja artikli 19 lõike 2 kohaste ettemaksetega tuleb lõigetes 1 ja 2 osutatud viimane kuludokument ja ettemaksete jäägi kinnitus esitada teise eelarveaasta lõpuks pärast kõnealuste ettemaksete tegemist.”

               4)

               III jaotise II peatükki lisatakse artikkel 45a:
               „Artikkel 45a
               E-dokument
               1.   Artiklite 43 ja 45 kohaselt koostatud dokumendid V I 1 võib asendada e-dokumentidega sellistest kolmandatest riikidest liitu imporditavate veinitoodete puhul, kus on kehtestatud kontrollisüsteem, mida liit tunnustab samaväärsena kontrollisüsteemiga, mis on kehtestatud liidu õigusaktidega samade toodete jaoks.
               Kolmanda riigi kontrollisüsteemi võib heaks kiita samaväärsena kui samade toodete jaoks liidu poolt kehtestatud kontrollisüsteemi juhul, kui see vastab vähemalt järgmistele tingimustele:

                           a)

                           sellega on tagatud piisavalt asjaomase kolmanda riigi territooriumil toodetud või turustatud veinitoodete laad, päritolu ja jälgitavus;

                           b)

                           sellega on tagatud juurdepääs kasutatavale elektroonilisele süsteemile, eelkõige seoses ettevõtjate, kontrolliasutuse ja analüüsilaborite registreerimise ja identimisega;

                           c)

                           sellega on vastastikuse halduskoostöö raames tagatud võimalus kontrollida punktis b osutatud andmeid.

                     Kolmandad riigid, kes on vastavalt teisele lõigule kehtestanud liidu poolt samaväärsena heakskiidetud kontrollisüsteemi, lisatakse XII lisa C osa loetelusse.
               2.   Lõikes 1 sätestatud e-dokument peab sisaldama vähemalt sellist teavet, mis on vajalik dokumendi V I 1 koostamiseks.
               Ekspordiriigi pädeva asutuse poolt või kõnealuse asutuse kontrolli all antakse e-dokumendile unikaalne haldusviitenumber. Liidu territooriumile importimisel lisatakse kõnealune viitenumber vajalikele äridokumentidele.
               3.   Juurdepääs e-dokumendile või sellise dokumendi koostamiseks vajalikele andmetele antakse sihtliikmesriigi pädevate asutuste taotlusel.
               Esimeses lõigus osutatud andmeid võib taotleda paberkandjal dokumendina, millel andmed on esitatud andmeelementide vormis samal viisil nagu e-dokumendis.”

               5)

               XII lisa asendatakse käesoleva määruse lisas esitatud tekstiga.

         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. juuli 2013

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  Komisjoni määrus (EÜ) nr 555/2008, 27. juuni 2008, milles sätestatakse veinituru ühist korraldust käsitleva nõukogu määruse (EÜ) nr 479/2008 üksikasjalikud rakenduseeskirjad veinisektoris seoses toetusprogrammide, kolmandate riikidega kauplemise, tootmisvõimsuse ja kontrollidega (ELT L 170, 30.6.2008, lk 1).

      (3)  Komisjoni rakendusmäärus (EL) nr 282/2012, 28. märts 2012, millega sätestatakse põllumajandustoodete tagatissüsteemi üksikasjalikud rakenduseeskirjad (ELT L 92, 30.3.2012, lk 4).”

      LISA

            „XII LISA

               Artikli 43 lõikes 2 ning artiklites 45 ja 45a osutatud kolmandate riikide loetelu

                        A OSA.

                        Artikli 43 lõikes 2 osutatud kolmandate riikide loetelu:

                                    —

                                    Austraalia

                                    —

                                    Tšiili

                        B OSA.

                        Artiklis 45 osutatud kolmandate riikide loetelu:

                                    —

                                    Austraalia

                                    —

                                    Tšiili

                                    —

                                    Ameerika Ühendriigid

                        C OSA.

                        Artiklis 45a osutatud kolmandate riikide loetelu:

                                    —

                                    -;”


title: Komisjoni rakendusmäärus (EL) 2016/2385, 23. detsember 2016, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               24.12.2016

               ET

               Euroopa Liidu Teataja

               L 355/3

         KOMISJONI RAKENDUSMÄÄRUS (EL) 2016/2385,
   23. detsember 2016,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. detsember 2016

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  IL

                  206,3

                  MA

                  104,0

                  TN

                  262,8

                  TR

                  134,1

                  ZZ

                  176,8

                  0707 00 05

                  MA

                  79,2

                  TR

                  160,2

                  ZZ

                  119,7

                  0709 93 10

                  MA

                  213,7

                  TR

                  159,2

                  ZZ

                  186,5

                  0805 10 20

                  TR

                  69,9

                  ZA

                  70,9

                  ZZ

                  70,4

                  0805 20 10

                  MA

                  67,6

                  ZZ

                  67,6

                  0805 20 30 , 0805 20 50 , 0805 20 70 , 0805 20 90

                  IL

                  148,5

                  JM

                  129,1

                  TR

                  74,2

                  ZZ

                  117,3

                  0805 50 10

                  TR

                  75,4

                  ZZ

                  75,4

                  0808 30 90

                  CN

                  87,8

                  ZZ

                  87,8

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ“ tähistab „muud päritolu“.


title: Komisjoni rakendusmäärus (EL) nr 30/2013, 17. jaanuar 2013 , millega muudetakse määrust (EÜ) nr 288/2009, milles sätestatakse nõukogu määruse (EÜ) nr 1234/2007 üksikasjalikud rakenduseeskirjad seoses ühenduse abiga, mis antakse koolidele puuvilja jagamise kava raames puu- ja köögivilja, töödeldud puu- ja köögivilja- ning banaanitoodete jagamiseks haridusasutuste lastele ning kehtestatakse erand määrusest (EÜ) nr 288/2009

text:
               18.1.2013

               ET

               Euroopa Liidu Teataja

               L 14/7

         KOMISJONI RAKENDUSMÄÄRUS (EL) nr 30/2013,
   17. jaanuar 2013,
   millega muudetakse määrust (EÜ) nr 288/2009, milles sätestatakse nõukogu määruse (EÜ) nr 1234/2007 üksikasjalikud rakenduseeskirjad seoses ühenduse abiga, mis antakse koolidele puuvilja jagamise kava raames puu- ja köögivilja, töödeldud puu- ja köögivilja- ning banaanitoodete jagamiseks haridusasutuste lastele ning kehtestatakse erand määrusest (EÜ) nr 288/2009
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Horvaatia Vabariigi ühinemislepingut, eriti selle artikli 3 lõiget 4,
   võttes arvesse Horvaatia Vabariigi ühinemisakti, eriti selle artiklit 50,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 103h punkti f koostoimes artikliga 4,
   ning arvestades järgmist:

               (1)

               Määruse (EÜ) nr 288/2009 (2) artiklis 4 on sätestatud üksikasjalikud eeskirjad seoses liidu abi eraldamisega liikmesriikidele, kes on kehtestanud koolidele puuvilja jagamise kava. Eelkõige on iga liikmesriigi kohta ette nähtud soovituslikud eraldised, mis on arvutatud 6–10-aastaste laste arvu alusel. Pidades silmas programmi rakendamise taset esimesel kolmel aastal ning selleks, et tagada liidu rahaliste vahendite asjakohane kasutamine, on vaja ette näha liikmesriikide tulemustega seotud mehhanism, mille abil saaks piirata taotletud abisummat, mis ületab nende soovituslikku eraldist.

               (2)

               Määruse (EÜ) nr 288/2009 artiklis 12 on sätestatud, et liikmesriigid teostavad koolidele puuvilja jagamise kava rakendamise järelevalvet igal aastal. Selleks et selgitada liikmesriikide kohustusi seoses koolidele puuvilja jagamise kava hindamisega, on vaja täpsustada, et riigid peavad hindama ka kõnealuse kava mõju laste söömisharjumustele.

               (3)

               Komisjon on loonud infosüsteemi, mis võimaldab elektrooniliselt hallata dokumente ja menetlusi komisjonisiseses töökorralduses ja ühise põllumajanduspoliitikaga seotud asutustega suhtlemisel. Eeldatakse, et mitmeid määruses (EÜ) nr 288/2009 sätestatud teatamiskohustusi saab täita kõnealuse süsteemi kaudu kooskõlas komisjoni 31. augusti 2009. aasta määrusega (EÜ) nr 792/2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (3).

               (4)

               Määruse (EÜ) nr 288/2009 II lisas on sätestatud liidu abi soovituslikud eraldised liikmesriigi kohta. Kõnealust lisa on vaja kohandada seoses Horvaatia Euroopa Liiduga ühinemisega.

               (5)

               Seepärast tuleks määrust (EÜ) nr 288/2009 vastavalt muuta.

               (6)

               Horvaatia ühinemist arvesse võttes tuleks 2013/2014. kooliaastaks sätestada erieeskirjad määruse (EÜ) nr 288/2009 rakendamiseks. Eelkõige on vaja määrata kindlaks Horvaatia riikliku strateegia ja abitaotluse esitamise kuupäev ning tuleks kehtestada erimenetlus, et võtta arvesse komisjoni sellise otsuse ajakava, millega liikmesriikide jaoks määratakse kindlaks liidu abi lõplikud eraldised, ja Horvaatia ühinemise kavandatavat kuupäeva. Sellise ajapiirangu tõttu, mis tuleneb vajadusest määrata liidu abi lõplikud eraldised kõigile liikmesriikidele kindlaks enne kooliaasta algust, peaks komisjon määruse (EÜ) nr 288/2009 artikli 4 lõikes 4 osutatud abi lõplike eraldiste kindlaksmääramisel võtma erandkorras arvesse Horvaatia strateegiat ja abitaotlust käsitlevat mis tahes vabatahtlikku eelteatamist, kui selline teave on kätte saadud 31. jaanuariks.

               (7)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 288/2009 muutmine
   Määrust (EÜ) nr 288/2009 muudetakse järgmiselt.

               1)

               Artiklit 4 muudetakse järgmiselt.

                           a)

                           Lõige 1 asendatakse järgmisega:
                           „1.   Koolidele puuvilja jagamise kava kehtestavad liikmesriigid võivad taotleda määruse (EÜ) nr 1234/2007 artiklis 103ga osutatud toetust üheks või mitmeks ajavahemikuks 1. augustist 31. juulini, esitades komisjonile oma strateegia selle aasta 31. jaanuariks, mil esimene ajavahemik algab.
                           Strateegiale lisatakse abitaotlus, mis sisaldab järgmist teavet:

                                       a)

                                       lõikes 3 osutatud ja käesoleva määruse II lisas sätestatud abi soovituslik eraldis (eurodes);

                                       b)

                                       suutlikkus kasutada abi suuremas ulatuses kui lõikes 3 osutatud ja käesoleva määruse II lisas sätestatud soovituslik eraldis;

                                       c)

                                       kui ei ole märgitud punktis b sätestatud täiendavate rahaliste vahendite kasutamise suutlikkust, tuleb täpsustada taotletav eraldis (eurodes);

                                       d)

                                       kui on märgitud punktis b sätestatud täiendavate rahaliste vahendite kasutamise suutlikkus, tuleb täpsustada maksimaalne taotletav täiendav eraldis (eurodes);

                                       e)

                                       taotletav kogueelarve.

                                 Abitaotlus tuleb esitada vastavalt komisjoni määrusele (EÜ) nr 792/2009 (4).

                           b)

                           Lõike 4 teine lõik asendatakse järgmisega:
                           „Esimeses lõigus osutatud liidu abi ümberjaotamist rakendatakse proportsionaalselt liikmesriigi esialgse soovitusliku eraldisega, mis on sätestatud II lisas, ning lõikes 5 kindlaksmääratud piirides. Lõikes 5 kindlaksmääratud piirmäärasid ei kohaldata aga esimesel kahel kooliaastal, kui liikmesriik kava rakendab.”

                           c)

                           Lisatakse lõige 5:
                           „5.   Ümberjaotamine piirdub eraldise kasutamise tasemega enne abitaotluse esitamist lõppenud kooliaastal, mis määratakse kindlaks järgmise kooliaasta 15. oktoobril. Ümberjaotamine kehtestatakse selliste kuludeklaratsioonide alusel, mis on komisjonile saadetud kooskõlas komisjoni määruse (EÜ) nr 883/2006 (5) artikliga 4. Piirmäärad on järgmised:

                                       a)

                                       kui lõplikust eraldisest on vahendeid kasutatud kuni 50 %, siis täiendavaid vahendeid ei anta;

                                       b)

                                       kui lõplikust eraldisest on vahendeid kasutatud rohkem kui 50 %, kuid mitte rohkem kui 75 %, siis on täiendavad vahendid maksimaalselt 50 % soovituslikust eraldisest;

                                       c)

                                       kui lõplikust eraldisest on vahendeid kasutatud rohkem kui 75 %, siis täiendavate vahendite ülempiiri ei kehtestata.

               2)

               Artikli 10 lõike 1 punkt c asendatakse järgmisega:

                           „c)

                           laste arv, kes käivad korrapäraselt vastavas haridusasutuses, millel abitaotlusega hõlmatud ajavahemikul on õigus saada liikmesriigi koolidele puuvilja jaotamise kavaga hõlmatud tooteid;”.

               3)

               Artikli 12 lõike 2 esimene lause asendatakse järgmisega:
               „Liikmesriigid hindavad koolidele puuvilja jagamise kava rakendamist ja annavad hinnangu selle tõhususele, hinnates sealhulgas kava mõju laste toitumisharjumustele.”

               4)

               Artikkel 15 asendatakse järgmisega:
               „Artikkel 15
               Teatised
               1.   Liikmesriigid teatavad komisjonile selle aasta 30. novembriks, mil artikli 4 lõikes 1 osutatud ajavahemik lõpeb:

                           a)

                           järelevalve tulemused vastavalt artikli 12 lõikele 1;

                           b)

                           andmed artiklite 13 ja 16 kohaselt teostatud kohapealsete kontrollide kohta ja nende tulemused.

                     2.   Kui liikmesriik muudab artiklis 3 osutatud strateegiat, siis ta teatab komisjonile uuest strateegiast hiljemalt järgmise aasta 31. jaanuariks.
               3.   Käesolevas määruses osutatud teatised edastatakse vastavalt määrusele (EÜ) nr 792/2009.
               4.   Komisjon avaldab korrapäraselt liikmesriikide strateegiad ning järelevalve ja hindamise tulemused.”

               5)

               II lisa asendatakse käesoleva määruse lisas esitatud tekstiga.

               6)

               IIa lisa jäetakse välja.

         Artikkel 2
   Erieeskirjad 2013/2014. kooliaastaks
   1.   Erandina määruse (EÜ) nr 288/2009 artikli 4 lõikest 4 koostoimes kõnealuse määruse II lisaga võtab komisjon, pidades silmas Horvaatia ühinemislepingut ja sõltuvalt selle jõustumisest, kõnealuse artikli 4 lõike 4 kolmanda lõigu kohasel otsustamisel 2013/2014. kooliaastaks antava liidu abi lõpliku eraldamise üle arvesse Horvaatia esitatud strateegiat ja abitaotlust käsitlevat kogu eelteavet, kui selline teave on esitatud vabatahtlikult 31. jaanuariks.
   2.   Erandina määruse (EÜ) nr 288/2009 artikli 4 lõikest 1 teatab Horvaatia 2013/2014. kooliaastaks oma strateegiast ja abitaotlusest 10. juuliks 2013 ning erandina kõnealuse määruse artikli 4 lõikest 4 otsustab komisjon Horvaatia abi lõpliku eraldise üle 31. juuliks 2013.
   Artikkel 3
   Jõustumine ja kohaldamine
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Artikli 1 lõige 5 ja artikli 2 lõige 2 jõustuvad sõltuvalt Horvaatia ühinemislepingu jõustumisest ja kõnealuse lepingu jõustumise kuupäeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. jaanuar 2013

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 94, 8.4.2009, lk 38.

      (3)  ELT L 228, 1.9.2009, lk 3.

      (4)  ELT L 228, 1.9.2009, lk 3.”

      (5)  ELT L 171, 23.6.2006, lk 1.”

      LISA

            „II LISA

               Ühenduse abi soovituslik eraldis liikmesriigi kohta

                        Liikmesriik

                        Kaasrahastamise määr
                        (%)

                        Lapsed 6–10
                        (absoluutarvud)

                        Eurodes

                        Austria

                        50

                        439 035

                        1 303 700

                        Belgia

                        50

                        592 936

                        1 760 700

                        Bulgaaria

                        75

                        320 634

                        1 428 200

                        Horvaatia

                        75

                        249 197

                        1 110 000

                        Küpros

                        50

                        49 723

                        175 000

                        Tšehhi Vabariik

                        73

                        454 532

                        1 963 100

                        Taani

                        50

                        343 807

                        1 020 900

                        Eesti

                        75

                        62 570

                        278 700

                        Soome

                        50

                        299 866

                        890 500

                        Prantsusmaa

                        51

                        3 838 940

                        11 632 700

                        Saksamaa

                        52

                        3 972 476

                        12 333 000

                        Kreeka

                        59

                        521 233

                        1 837 700

                        Ungari

                        69

                        503 542

                        2 051 800

                        Iirimaa

                        50

                        282 388

                        838 500

                        Itaalia

                        58

                        2 710 492

                        9 403 100

                        Läti

                        75

                        99 689

                        444 100

                        Leedu

                        75

                        191 033

                        850 900

                        Luksemburg

                        50

                        29 277

                        175 000

                        Malta

                        75

                        24 355

                        175 000

                        Madalmaad

                        50

                        985 163

                        2 925 400

                        Poola

                        75

                        2 044 899

                        9 108 500

                        Portugal

                        68

                        539 685

                        2 172 300

                        Rumeenia

                        75

                        1 107 350

                        4 932 400

                        Slovakkia

                        73

                        290 990

                        1 260 700

                        Sloveenia

                        75

                        93 042

                        414 400

                        Hispaania

                        59

                        2 006 143

                        7 073 400

                        Rootsi

                        50

                        481 389

                        1 429 500

                        Ühendkuningriik

                        51

                        3 635 300

                        11 010 800

                           EL 28

                           58

                        26 169 686

                        90 000 000”


title: Komisjoni rakendusmäärus (EL) nr 257/2012, 22. märts 2012 , millega määratakse kindlaks veise- ja vasikaliha eksporditoetused

text:
               23.3.2012

               ET

               Euroopa Liidu Teataja

               L 84/32

         KOMISJONI RAKENDUSMÄÄRUS (EL) nr 257/2012,
   22. märts 2012,
   millega määratakse kindlaks veise- ja vasikaliha eksporditoetused
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 164 lõiget 2 ja artiklit 170 koostoimes artikliga 4,
   ning arvestades järgmist:

               (1)

               Määruse (EÜ) nr 1234/2007 artikli 162 lõikes 1 on sätestatud, et kõnealuse määruse I lisa XV osas loetletud toodete maailmaturul kehtivate hindade ja ELi turul kehtivate hindade vahe võib katta eksporditoetusega.

               (2)

               Arvestades praegust veise- ja vasikalihaturu olukorda, tuleks kindlaks määrata eksporditoetused kooskõlas määruse (EÜ) nr 1234/2007 artiklites 162, 163, 164, 167, 168 ja 169 sätestatud eeskirjade ja kriteeriumidega.

               (3)

               Määruse (EÜ) nr 1234/2007 artikli 164 lõike 1 kohaselt võivad eksporditoetused erineda vastavalt sihtkohale, eriti kui olukord maailmaturul, konkreetsed nõuded teatavatel turgudel või asutamislepingu artikli 300 kohaselt sõlmitud lepingutest tulenevad kohustused seda tingivad.

               (4)

               Toetust tuleks anda ainult nendele toodetele, mille puhul on lubatud vaba liikumine ELis ja mis kannavad tervisemärki vastavalt Euroopa Parlamendi ja nõukogu 29. aprilli 2004. aasta määruse (EÜ) nr 853/2004 (millega sätestatakse loomset päritolu toidu hügieeni erieeskirjad) (2) artikli 5 lõike 1 punktile a. Kõnealused tooted peavad ühtlasi vastama nõuetele, mis on sätestatud Euroopa Parlamendi ja nõukogu 29. aprilli 2004. aasta määruses (EÜ) nr 852/2004 toiduainete hügieeni kohta (3) ning Euroopa Parlamendi ja nõukogu 29. aprilli 2004. aasta määruses (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks (4).

               (5)

               Komisjoni 21. novembri 2007. aasta määruse (EÜ) nr 1359/2007 (milles sätestatakse teatavate kondita veiseliha jaotustükkide ekspordi eritoetuste andmise tingimused) (5) artikli 7 lõike 2 kolmanda lõigu tingimuste kohaselt vähendatakse makstavat eritoetust, kui eksporditav kogus moodustab konditustamise teel toodetud jaotustükkide kogumassist vähem kui 95 %, kuid üle 85 %.

               (6)

               Praegu kohaldatavad toetused on kehtestatud komisjoni rakendusmäärusega (EL) nr 1318/2011 (6). Kuna kehtestada tuleks uued toetused, tuleks kõnealune määrus seepärast kehtetuks tunnistada.

               (7)

               Selleks et vältida kõrvalekaldeid valitsevast turuolukorrast, hoida ära turuspekulatsioone ja tagada tõhus haldamine, peaks käesolev määrus jõustuma Euroopa Liidu Teatajas avaldamise päeval.

               (8)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 1234/2007 artikliga 164 ette nähtud eksporditoetusi antakse käesoleva määruse lisas sätestatud toodetele ja kogustele vastavalt käesoleva artikli lõikega 2 ette nähtud tingimustele.
   2.   Lõike 1 kohaselt toetuse saamise tingimustele vastavad tooted peavad vastama määruste (EÜ) nr 852/2004 ja (EÜ) nr 853/2004 asjakohastele nõuetele, eelkõige olema valmistatud heakskiidetud ettevõttes ja vastama määruse (EÜ) nr 854/2004 I lisa I jao III peatükiga ette nähtud tervisemärgi nõuetele.
   Artikkel 2
   Määruse (EÜ) nr 1359/2007 artikli 7 lõike 2 kolmandas lõigus osutatud juhul vähendatakse tootekoodi 0201 30 00 9100 alla kuuluvate toodete toetusemäära 3,5 euro võrra 100 kg kohta.
   Artikkel 3
   Rakendusmäärus (EL) nr 1318/2011 tunnistatakse kehtetuks.
   Artikkel 4
   Käeolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. märts 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 139, 30.4.2004, lk 55.

      (3)  ELT L 139, 30.4.2004, lk 1.

      (4)  ELT L 139, 30.4.2004, lk 206.

      (5)  ELT L 304, 22.11.2007, lk 21.

      (6)  ELT L 334, 16.12.2011, lk 21.

      LISA

         Veise- ja vasikaliha suhtes kohaldatavad eksporditoetused alates 23. märtsist 2012

                  Tootekood

                  Sihtkoht

                  Mõõtühik

                  Toetussumma

                  0102 21 10 9140

                  B00

                  EUR / 100 kg eluskaalu kohta

                  12,9

                  0102 21 30 9140

                  B00

                  EUR / 100 kg eluskaalu kohta

                  12,9

                  0102 31 00 9100

                  B00

                  EUR / 100 kg netokaalu kohta

                  12,9

                  0102 31 00 9200

                  B00

                  EUR / 100 kg netokaalu kohta

                  12,9

                  0102 90 20 9100

                  B00

                  EUR / 100 kg netokaalu kohta

                  12,9

                  0102 90 20 9200

                  B00

                  EUR / 100 kg netokaalu kohta

                  12,9

                  0201 10 00 9110 (2)

                  B02

                  EUR / 100 kg netokaalu kohta

                  18,3

                  B03

                  EUR / 100 kg netokaalu kohta

                  10,8

                  0201 10 00 9130 (2)

                  B02

                  EUR / 100 kg netokaalu kohta

                  24,4

                  B03

                  EUR / 100 kg netokaalu kohta

                  14,4

                  0201 20 20 9110 (2)

                  B02

                  EUR / 100 kg netokaalu kohta

                  24,4

                  B03

                  EUR / 100 kg netokaalu kohta

                  14,4

                  0201 20 30 9110 (2)

                  B02

                  EUR / 100 kg netokaalu kohta

                  18,3

                  B03

                  EUR / 100 kg netokaalu kohta

                  10,8

                  0201 20 50 9110 (2)

                  B02

                  EUR / 100 kg netokaalu kohta

                  30,5

                  B03

                  EUR / 100 kg netokaalu kohta

                  17,9

                  0201 20 50 9130 (2)

                  B02

                  EUR / 100 kg netokaalu kohta

                  18,3

                  B03

                  EUR / 100 kg netokaalu kohta

                  10,8

                  0201 30 00 9050

                  US (4)

                  EUR / 100 kg netokaalu kohta

                  3,3

                  CA (5)

                  EUR / 100 kg netokaalu kohta

                  3,3

                  0201 30 00 9060 (7)

                  B02

                  EUR / 100 kg netokaalu kohta

                  11,3

                  B03

                  EUR / 100 kg netokaalu kohta

                  3,8

                  0201 30 00 9100 (3)
                      (7)

                  B04

                  EUR / 100 kg netokaalu kohta

                  42,4

                  B03

                  EUR / 100 kg netokaalu kohta

                  24,9

                  EG

                  EUR / 100 kg netokaalu kohta

                  51,7

                  0201 30 00 9120 (3)
                      (7)

                  B04

                  EUR / 100 kg netokaalu kohta

                  25,4

                  B03

                  EUR / 100 kg netokaalu kohta

                  15,0

                  EG

                  EUR / 100 kg netokaalu kohta

                  31,0

                  0202 10 00 9100

                  B02

                  EUR / 100 kg netokaalu kohta

                  8,1

                  B03

                  EUR / 100 kg netokaalu kohta

                  2,7

                  0202 20 30 9000

                  B02

                  EUR / 100 kg netokaalu kohta

                  8,1

                  B03

                  EUR / 100 kg netokaalu kohta

                  2,7

                  0202 20 50 9900

                  B02

                  EUR / 100 kg netokaalu kohta

                  8,1

                  B03

                  EUR / 100 kg netokaalu kohta

                  2,7

                  0202 20 90 9100

                  B02

                  EUR / 100 kg netokaalu kohta

                  8,1

                  B03

                  EUR / 100 kg netokaalu kohta

                  2,7

                  0202 30 90 9100

                  US (4)

                  EUR / 100 kg netokaalu kohta

                  3,3

                  CA (5)

                  EUR / 100 kg netokaalu kohta

                  3,3

                  0202 30 90 9200 (7)

                  B02

                  EUR / 100 kg netokaalu kohta

                  11,3

                  B03

                  EUR / 100 kg netokaalu kohta

                  3,8

                  1602 50 31 9125 (6)

                  B00

                  EUR / 100 kg netokaalu kohta

                  11,6

                  1602 50 31 9325 (6)

                  B00

                  EUR / 100 kg netokaalu kohta

                  10,3

                  1602 50 95 9125 (6)

                  B00

                  EUR / 100 kg netokaalu kohta

                  11,6

                  1602 50 95 9325 (6)

                  B00

                  EUR / 100 kg netokaalu kohta

                  10,3

                                 NB!

                              Tootekoodid ja A-rea sihtkohakoodid on määratletud komisjoni määruses (EMÜ) nr 3846/87 (EÜT L 366, 24.12.1987, lk 1).
                              Sihtkohakoodid on määratletud komisjoni määruses (EÜ) nr 1833/2006 (ELT L 354, 14.12.2006, lk 19).
                              Muud sihtkohad on määratletud järgmiselt.

                                          B00

                                          :

                                          kõik sihtkohad (kolmandad riigid, muud territooriumid, ekspordiga liidust võrdsustatavad tarned ja pardavarude tarnimine).

                                          B02

                                          :

                                          B04 ja sihtkoht EG.

                                          B03

                                          :

                                          Albaania, Horvaatia, Bosnia ja Hertsegoviina, Serbia, Kosovo, () Montenegro, endine Jugoslaavia Makedoonia Vabariik, laevade ja lennukite kütuse- ja toiduvarud (sihtkohad, millele on osutatud komisjoni määruse (EÜ) nr 612/2009 (ELT L 186, 17.7.2009, lk 1) artiklites 33 ja 42 ning vajaduse korral artiklis 41).

                                          B04

                                          :

                                          Türgi, Ukraina, Valgevene, Moldova, Venemaa, Gruusia, Armeenia, Aserbaidžaan, Kasahstan, Türkmenistan, Usbekistan, Tadžikistan, Kõrgõzstan, Maroko, Alžeeria, Tuneesia, Liibüa, Liibanon, Süüria, Iraak, Iraan, Iisrael, Jordani Läänekallas ja Gaza sektor, Jordaania, Saudi Araabia, Kuveit, Bahrein, Katar, Araabia Ühendemiraadid, Omaan, Jeemen, Pakistan, Sri Lanka, Myanmar (Birma), Tai, Vietnam, Indoneesia, Filipiinid, Hiina, Põhja-Korea, Hongkong, Sudaan, Mauritaania, Mali, Burkina Faso, Niger, Tšaad, Cabo Verde, Senegal, Gambia, Guinea-Bissau, Guinea, Sierra Leone, Libeeria, Côte d’Ivoire, Ghana, Togo, Benin, Nigeeria, Kamerun, Kesk-Aafrika Vabariik, Ekvatoriaal-Guinea, Sao Tomé ja Principe, Gabon, Kongo, Kongo (Demokraatlik Vabariik), Rwanda, Burundi, Saint Helena asumaa ja tema sõltkonnad, Angola, Etioopia, Eritrea, Djibouti, Somaalia, Uganda, Tansaania, Seišellid ja tema sõltkonnad, Briti India ookeani ala, Mosambiik, Mauritius, Komoorid, Mayotte, Sambia, Malawi, Lõuna-Aafrika Vabariik, Lesotho.

         (1)  ÜRO Julgeolekunõukogu 10. juuni 1999. aasta resolutsiooni 1244 alusel.

         (2)  Sellesse alamrubriiki klassifitseerimisel tuleb esitada komisjoni määruse (EÜ) nr 433/2007 (ELT L 104, 21.4.2007, lk 3) lisas kirjeldatud sertifikaat.

         (3)  Toetuse andmise tingimuseks on komisjoni määruses (EÜ) nr 1359/2007 (ELT L 304, 22.11.2007, lk 21) ja vajaduse korral komisjoni määruses (EÜ) nr 1741/2006 (ELT L 329, 25.11.2006, lk 7) sätestatud tingimuste järgimine.

         (4)  Teostatud komisjoni määruses (EÜ) nr 1643/2006 (ELT L 308, 8.11.2006, lk 7) sätestatud tingimustel.

         (5)  Teostatud komisjoni määruses (EÜ) nr 1041/2008 (ELT L 281, 24.10.2008, lk 3) sätestatud tingimustel.

         (6)  Eksporditoetuse andmise tingimuseks on komisjoni määruses (EÜ) nr 1731/2006 (ELT L 325, 24.11.2006, lk 12) sätestatud tingimuste järgimine.

         (7)  Rasvata taise veiseliha sisaldus määratakse komisjoni määruse (EMÜ) nr 2429/86 (EÜT L 210, 1.8.1986, lk 39) lisas kirjeldatud korras.
      Mõiste „keskmine sisaldus” viitab komisjoni määruse (EÜ) nr 765/2002 (EÜT L 117, 4.5.2002, lk 6) artikli 2 lõikes 1 määratletud proovi kogusele. Proov võetakse partii sellest osast, mille puhul oht on suurim.


title: Komisjoni rakendusmäärus (EL) 2017/1478, 16. august 2017, millega muudetakse määruse (EÜ) nr 1439/95 I lisa, määruse (EÜ) nr 748/2008 III lisa ja rakendusmääruse (EL) nr 593/2013 III lisa seoses Argentinas dokumente ja sertifikaate väljastama volitatud asutusega

text:
               17.8.2017

               ET

               Euroopa Liidu Teataja

               L 211/8

         KOMISJONI RAKENDUSMÄÄRUS (EL) 2017/1478,
   16. august 2017,
   millega muudetakse määruse (EÜ) nr 1439/95 I lisa, määruse (EÜ) nr 748/2008 III lisa ja rakendusmääruse (EL) nr 593/2013 III lisa seoses Argentinas dokumente ja sertifikaate väljastama volitatud asutusega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusena koostatud CXL-loendis sätestatud kontsessioonide rakendamise kohta (1),
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (2),
   võttes arvesse komisjoni 26. juuni 1995. aasta määrust (EÜ) nr 1439/95, millega kehtestatakse nõukogu määruse (EMÜ) nr 3013/89 üksikasjalikud rakenduseeskirjad lamba- ja kitselihasektori toodete impordi ja ekspordi osas, (3) eriti selle artikli 12 lõiget 2,
   võttes arvesse komisjoni 30. juuli 2008. aasta määrust (EÜ) nr 748/2008, millega avatakse CN-koodi 0206 29 91 alla kuuluva veise külmutatud vahelihase kõõluselise osa impordi tariifikvoot ja sätestatakse selle haldamine, (4) eriti selle artikli 6 lõiget 2,
   võttes arvesse komisjoni 21. juuni 2013. aasta määrust (EL) nr 593/2013, millega avatakse värske, jahutatud ja külmutatud kõrgekvaliteedilise veiseliha ning külmutatud pühvliliha tariifikvoodid ja sätestatakse nende haldamine, (5) eriti selle artikli 7 lõiget 2,
   ning arvestades järgmist:

               (1)

               Määruse (EÜ) nr 1439/95 I lisaga on kehtestatud kolmandates riikides päritoludokumentide väljastamiseks volitatud asutuste loetelu.

               (2)

               Määruse (EÜ) nr 748/2008 III lisaga on kehtestatud loetelu Argentina asutustest, kellel on volitus välja anda autentsussertifikaate.

               (3)

               Rakendusmääruse (EL) nr 593/2013 III lisaga on kehtestatud loetelu ekspordiriikide asutuste kohta, kellel on volitus välja anda autentsussertifikaate.

               (4)

               Argentina teatas komisjonile, et alates 26. juunist 2017 on Argentinast pärit veise-, lamba- ja kitseliha päritoludokumente ja autentsussertifikaate välja andma volitatud asutuseks põllumajandusministeerium. Seepärast on asjakohane käesolevat määrust kohaldada alates kõnealusest kuupäevast.

               (5)

               Määruse (EÜ) nr 1439/95 I lisa, määruse (EÜ) nr 748/2008 III lisa ja määruse (EL) nr 593/2013 III lisa tuleks vastavalt muuta.

               (6)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1439/95 I lisa punkt 1 asendatakse järgmisega:

                  „1.

                  Argentina: Ministerio de Agroindustria“.

   Artikkel 2
   Määruse (EÜ) nr 748/2008 III lisa asendatakse järgmisega:
   „
         III LISA

            Loetelu Argentina asutustest, kellel on volitus välja anda autentsussertifikaate

         Argentina: Ministerio de Agroindustria:
         artikli 1 lõike 3 punkti a kohase Argentinast pärit vahelihase kõõluselise osa puhul.
      “
   Artikkel 3
   Rakendusmääruse (EL) nr 593/2013 III lisas asendatakse esimene taane järgmisega:

               „—

               MINISTERIO DE AGROINDUSTRIA
               Argentinast pärit liha puhul:

                           a)

                           mis vastab artikli 1 lõike 1 punktis c esitatud määratlusele;

                           b)

                           mis vastab artikli 2 punktis a esitatud määratlusele.“

         Artikkel 4
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 26. juunist 2017.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. august 2017

            Komisjoni nimel

            president

         Jean-Claude JUNCKER

      (1)  EÜT L 146, 20.6.1996, lk 1.

      (2)  ELT L 347, 20.12.2013, lk 671.

      (3)  EÜT L 143, 27.6.1995, lk 7.

      (4)  ELT L 202, 31.7.2008, lk 28.

      (5)  ELT L 170, 22.6.2013, lk 32.


title: Komisjoni rakendusmäärus (EL) 2017/1469, 11. august 2017, milles sätestatakse kindlustustoote teabedokumendi standardvorm (EMPs kohaldatav tekst )

text:
               12.8.2017

               ET

               Euroopa Liidu Teataja

               L 209/19

         KOMISJONI RAKENDUSMÄÄRUS (EL) 2017/1469,
   11. august 2017,
   milles sätestatakse kindlustustoote teabedokumendi standardvorm
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. jaanuari 2016. aasta direktiivi (EL) 2016/97, mis käsitleb kindlustustoodete turustamist, (1) eriti selle artikli 20 lõiget 9,
   ning arvestades järgmist:

               (1)

               Direktiiviga (EL) 2016/97 on nõutud, et Euroopa Parlamendi ja nõukogu direktiivi 2009/138/EÜ (2) I lisas loetletud kahjukindlustuse liikide puhul koostavad toodete koostajad kindlustustoote standardse teabedokumendi, et anda klientidele teadliku otsuse tegemiseks vajalikku teavet direktiivi 2009/138/EÜ I lisas loetletud kahjukindlustustoodete kohta.

               (2)

               Direktiivi (EL) 2016/97 artikli 20 lõikes 8 on kindlaks määratud, millist teavet peaks kindlustustoote teabedokument sisaldama.

               (3)

               Et anda klientidele toote kohta teavet, mida on kerge lugeda, mõista ja võrrelda, tuleks direktiivi (EL) 2016/97 artikli 20 lõikes 8 osutatud teabe esitamisel kõnealuse direktiivi artikli 20 lõike 5 kohases standardses kindlustustoote teabedokumendis kasutada ühtset kujundust, struktuuri ja vormingut, sealhulgas ikoone ja sümboleid. Samuti ei tohiks võimalikke lisatooteid või valikulist kindlustuskaitset käsitleva teabe ees olla linnukest, ristikest või hüüumärki ning kindlustustoote teabedokument peaks tavaliselt koosnema kahest A4 leheküljest, kuid ei tohiks mingil juhul olla pikem kui kolm A4 lehekülge.

               (4)

               Käesolev määrus tugineb Euroopa Kindlustus- ja Tööandjapensionide Järelevalve (EIOPA) poolt komisjonile esitatud rakenduslike tehniliste standardite eelnõule.

               (5)

               Vastavalt direktiivi (EL) 2016/97 artikli 20 lõikele 9 on EIOPA korraldanud kindlustustoote standardse teabedokumendi kohta tarbijauuringu ja konsulteerinud riikide ametiasutustega. Samuti on EIOPA korraldanud avatud avalikud konsultatsioonid käesoleva määruse aluseks oleva rakenduslike tehniliste standardite eelnõu kohta, analüüsinud võimalikku asjaomast kulu ja kasu ning küsinud arvamust Euroopa Parlamendi ja nõukogu määruse (EL) nr 1094/2010 (3) artikli 37 kohaselt loodud kindlustuse ja edasikindlustuse sidusrühmade kogult,

         ON VASTU VÕTNUD KÄESOLEVA MÄÄRUSE:
   Artikkel 1
   Toote koostaja nimi ja äriühingu logo
   1.   Kohe pealkirja „Kindlustustoote teabedokument“ all esimese lehekülje ülaosas esitatakse kahjukindlustustoote koostaja nimi, liikmesriik, kus ta on registreeritud, tema juriidiline staatus ja vajaduse korral tegevusloa number.
   2.   Toote koostaja võib pealkirja kõrvale paremale poole lisada äriühingu logo.
   Artikkel 2
   Viide täielikule lepingueelsele ja lepingulisele teabele
   Kindlustustoote teabedokumendis tuleb selgelt märkida, et täielik lepingueelne ja lepinguline teave kahjukindlustustoote kohta esitatakse kliendile muudes dokumentides. See märkus tuleb esitada kohe kahjukindlustustoote koostaja nime all.
   Artikkel 3
   Pikkus
   Kindlustustoote teabedokumendi pikkus on trükituna kaks A4 lehekülge. Kui erandlikult on vaja rohkem ruumi, võib kindlustustoote teabedokument olla trükituna maksimaalselt kolm A4 lehekülge. Kui toote koostaja teabedokument on kolm A4 lehekülge, peab ta pädeva asutuse taotluse korral suutma tõendada, et teabe esitamiseks oli vaja rohkem ruumi.
   Artikkel 4
   Teabe esitus ja järjekord
   1.   Kindlustustoote teabedokumendi direktiivi (EL) 2016/97 artikli 20 lõikes 8 loetletud teave esitatakse punktide kaupa ning seejuures järgitakse käesoleva määruse lisas sätestatud standardvormi struktuuri, kujundust, punkte ja järjekorda, kasutades tähemärgi suurust, mille puhul x-kõrgus on vähemalt 1,2 mm.
   2.   Punktide pikkus sõltub iga punkti all esitatavast teabest. Lisatooteid või valikulist kindlustuskaitset käsitleva teabe ees ei tohi olla linnukest, ristikest või hüüumärki.
   3.   Kui kindlustustoote teabedokument esitatakse muul püsival andmekandjal kui paberil, võib kujunduselementide suurust muuta, kui samaks jäävad standardvormi kujundus, pealkirjad ja teabe järjekord, samuti eri elementide suhteline tähtsus ja maht.
   4.   Kui muu püsiva andmekandja kui paber mõõdud on sellised, et teavet ei ole mõistlik esitada kahes veerus, võib seda teha ühes veerus, tingimusel et punktid on järjestatud järgmiselt:

               a)

               „Mis liiki kindlustusega on tegemist?“

               b)

               „Mida kindlustatakse?“

               c)

               „Mida ei kindlustata?“

               d)

               „Kas kindlustuskaitsel on piiranguid?“

               e)

               „Kus ma olen kindlustatud?“

               f)

               „Millised on minu kohustused?“

               g)

               „Millal ja kuidas ma maksan?“

               h)

               „Millal kindlustuskaitse algab ja lõpeb?“

               i)

               „Kuidas ma lepingut tühistan?“

         5.   Lubatud on digitaalsete vahendite, sealhulgas kihtide ja hüpikakende kasutamine, kui direktiivi (EL) 2016/97 artikli 20 lõikes 8 osutatud kogu teave esitatakse kindlustustoote teabedokumendi põhiosas ja kui selliste vahendite kasutamine ei suuna kliendi tähelepanu põhidokumendi sisult kõrvale.
   Kihtide ja hüpikmenüüde kaudu esitatav teave ei tohi sisaldada turundus- ega reklaammateriale.
   Artikkel 5
   Selge keel
   Kindlustustoote teabedokument koostatakse selges keeles, mis lihtsustab kliendi jaoks kõnealuse dokumendi sisu mõistmist, ja selles keskendutakse põhilisele teabele, mida kliendil on vaja teadliku otsuse tegemiseks. Žargooni välditakse.
   Artikkel 6
   Pealkirjad ja nende all esitatav teave
   1.   Kindlustustoodete teabedokumendis esitatakse teave järgmiste punktide kaupa:

               a)

               direktiivi (EL) 2016/97 artikli 20 lõike 8 punktis a osutatud kindlustuse liiki käsitlev teave esitatakse dokumendi alguses punktis „Mis liiki kindlustusega on tegemist?“;

               b)

               direktiivi (EL) 2016/97 artikli 20 lõike 8 punktis b osutatud peamisi kindlustatavaid riske käsitlev teave esitatakse punktis „Mida kindlustatakse?“. Selle punkti all on iga loetelupunkti ees roheline linnuke;

               c)

               direktiivi (EL) 2016/97 artikli 20 lõike 8 punktis b osutatud kindlustussummat käsitlev teave esitatakse punktis „Mida kindlustatakse?“;

               d)

               direktiivi (EL) 2016/97 artikli 20 lõike 8 punktis b osutatud geograafilist kohaldamisala käsitlev teave esitatakse vajaduse korral punktis „Kus ma olen kindlustatud?“. Selle punkti all on iga loetelupunkti ees sinine linnuke;

               e)

               direktiivi (EL) 2016/97 artikli 20 lõike 8 punktis b osutatud selliste riskide kokkuvõtet käsitlev teave, mida kindlustus ei kata, esitatakse punktis „Mida ei kindlustata?“. Selle punkti all on iga loetelupunkti ees punane rist;

               f)

               direktiivi (EL) 2016/97 artikli 20 lõike 8 punktis d osutatud selliseid tähtsamaid juhtumeid käsitlev teave, mida kindlustus ei kata, esitatakse punktis „Kas kindlustuskaitsel on piiranguid?“. Selle punkti all on iga loetelupunkti ees oranž hüüumärk;

               g)

               direktiivi (EL) 2016/97 artikli 20 lõike 8 punktides e, f ja g osutatud asjaomaseid kohustusi käsitlev teave esitatakse punktis „Millised on minu kohustused?“;

               h)

               direktiivi (EL) 2016/97 artikli 20 lõike 8 punktis c osutatud kindlustusmaksete tasumise viisi ja kestust käsitlev teave esitatakse punktis „Millal ja kuidas ma maksan?“;

               i)

               direktiivi (EL) 2016/97 artikli 20 lõike 8 punktis h osutatud lepingu kehtivusaega käsitlev teave esitatakse punktis „Millal kindlustuskaitse algab ja lõpeb?“;

               j)

               direktiivi (EL) 2016/97 artikli 20 lõike 8 punktis i osutatud lepingu lõpetamise viisi käsitlev teave esitatakse punktis „Kuidas ma lepingut tühistan?“.

         2.   Vajaduse korral võib kasutada alapunkte.
   Artikkel 7
   Ikoonide kasutamine
   1.   Lisaks tähistatakse punktid järgmiste ikoonidega, mis kajastavad iga punkti sisu visuaalselt:

               a)

               direktiivi (EL) 2016/97 artikli 20 lõike 8 punktis b osutatud peamisi kindlustatavaid riske käsitleva teabe ees on vihmavarjuikoon, mis on valge rohelisel või roheline valgel taustal;

               b)

               direktiivi (EL) 2016/97 artikli 20 lõike 8 punktis b osutatud geograafilist kohaldamisala käsitleva teabe ees on maakeraikoon, mis on valge sinisel või sinine valgel taustal;

               c)

               direktiivi (EL) 2016/97 artikli 20 lõike 8 punktis b osutatud selliste riskide kokkuvõtet käsitleva teabe ees, mida kindlustus ei kata, on ristiga kolmnurga ikoon, mis on valge punasel või punane valgel taustal;

               d)

               direktiivi (EL) 2016/97 artikli 20 lõike 8 punktis d osutatud selliseid tähtsamaid juhtumeid käsitleva teabe ees, mida kindlustus ei kata, on hüüumärgiga („!“) kolmnurga ikoon, mis on valge oranžil või oranž valgel taustal;

               e)

               direktiivi (EL) 2016/97 artikli 20 lõike 8 punktides e, f ja g osutatud kohustusi (vastavalt kohustused lepingu sõlmimisel, kehtivusaja jooksul ja mis kaasnevad esitatud nõudega) käsitleva teabe ees on käepigistuse ikoon, mis on valge rohelisel või roheline valgel taustal;

               f)

               direktiivi (EL) 2016/97 artikli 20 lõike 8 punktis c osutatud kindlustusmaksete tasumise viisi ja kestust käsitleva teabe ees on mündiikoon, mis on valge kollasel või kollane valgel taustal;

               g)

               direktiivi (EL) 2016/97 artikli 20 lõike 8 punktis h osutatud lepingu kehtivusaega käsitleva teabe ees on liivakellaikoon, mis on valge sinisel või sinine valgel taustal;

               h)

               direktiivi (EL) 2016/97 artikli 20 lõike 8 punktis i osutatud lepingu lõpetamise viisi käsitleva teabe ees on ikoon, millel on kujutatud avatud peopesaga käsi kilbil ja mis on valge mustal või must valgel taustal.

         2.   Kõik ikoonid on kooskõlas lisas sätestatud standardvormiga.
   3.   Lõigetes 1 ja 2 osutatud ikoonid võivad olla mustvalged, kui kindlustustoote teabedokument trükitakse või kopeeritakse mustvalgelt.
   Artikkel 8
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. august 2017

            Komisjoni nimel

            president

         Jean-Claude JUNCKER

      (1)  ELT L 26, 2.2.2016, lk 19.

      (2)  Euroopa Parlamendi ja nõukogu 25. novembri 2009. aasta direktiiv 2009/138/EÜ kindlustus- ja edasikindlustustegevuse alustamise ja jätkamise kohta (Solventsus II) (ELT L 335, 17.12.2009, lk 1).

      (3)  Euroopa Parlamendi ja nõukogu 24. novembri 2010. aasta määrus (EL) nr 1094/2010, millega asutatakse Euroopa Järelevalveasutus (Euroopa Kindlustus- ja Tööandjapensionide Järelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/79/EÜ (ELT L 331, 15.12.2010, lk 48).

      LISA


title: Komisjoni rakendusmäärus (EL) nr 670/2011, 12. juuli 2011 , millega muudetakse määrust (EÜ) nr 607/2009, millega kehtestatakse üksikasjalikud rakenduseeskirjad nõukogu määrusele (EÜ) nr 479/2008 seoses teatavate veinitoodete kaitstud päritolunimetuste, kaitstud geograafiliste tähiste, traditsiooniliste nimetuste, märgistuse ja esitlusvälimusega

text:
               13.7.2011

               ET

               Euroopa Liidu Teataja

               L 183/6

         KOMISJONI RAKENDUSMÄÄRUS (EL) nr 670/2011,
   12. juuli 2011,
   millega muudetakse määrust (EÜ) nr 607/2009, millega kehtestatakse üksikasjalikud rakenduseeskirjad nõukogu määrusele (EÜ) nr 479/2008 seoses teatavate veinitoodete kaitstud päritolunimetuste, kaitstud geograafiliste tähiste, traditsiooniliste nimetuste, märgistuse ja esitlusvälimusega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 121 esimese lõigu punkte k, l ja m ning artiklit 203b koostoimes artikliga 4,
   ning arvestades järgmist:

               (1)

               Komisjoni 31. augusti 2009. aasta määrusega (EÜ) nr 792/2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile, (2) on kehtestatud ühised eeskirjad, mida liikmesriikide pädevad asutused peavad järgima teabe ja dokumentide esitamisel komisjonile. Kõnealused eeskirjad hõlmavad muu hulgas liikmesriikide kohustust kasutada komisjoni poolt kättesaadavaks tehtud infosüsteeme ning dokumente saatma volitatud ametiasutuste ja isikute kasutusõiguste kinnitamist. Lisaks on kõnealuse määrusega kehtestatud infosüsteemide suhtes kohaldatavad ühised põhimõtted, mis tagavad dokumentide pikaajalise autentsuse, terviklikkuse ja loetavuse, ning sätestatud isikuandmete kaitse.

               (2)

               Asutusesisese töökorralduse raames ja koostöös kaitstud päritolunimetuste, geograafiliste tähiste ja traditsiooniliste nimetuste haldamisega tegelevate pädevate asutustega on komisjon kooskõlas määruse (EÜ) nr 1234/2007 II jaotise I peatüki Ia jaoga loonud infosüsteemi, mis võimaldab hallata elektrooniliselt määruses (EÜ) nr 1234/2007 ja komisjon 14. juuli 2009. aasta määruses (EÜ) nr 607/2009, millega kehtestatakse üksikasjalikud rakenduseeskirjad nõukogu määrusele (EÜ) nr 479/2008 seoses teatavate veinitoodete kaitstud päritolunimetuste, kaitstud geograafiliste tähiste, traditsiooniliste nimetuste, märgistuse ja esitlusvälimusega, (3) ette nähtud dokumente ja menetlusi, seda nii suhetes liikmesriikide ja kolmandate riikide pädevate asutustega kui ka kutseala esindusorganisatsioonide ning käesoleva määruse alusel tegutsevate füüsiliste ja juriidiliste isikutega.

               (3)

               See süsteem võimaldab kooskõlas määrusega (EÜ) nr 792/2009 või kohaldades mutatis mutandis selles sätestatud põhimõtteid esitada teatavaid määruses (EÜ) nr 607/2009 ette nähtud dokumente, eelkõige geograafiliste tähiste, päritolunimetuste ja traditsiooniliste nimetuste kaitse tagamise suhtes kohaldatavate menetluste ning nende menetlustega seotud andmebaaside ja registrite pidamise raames.

               (4)

               Ühise põllumajanduspoliitika alusel kontrolli teostavatelt pädevatelt asutustelt ja organitelt saadavate dokumentide edastamise infosüsteemid, mida praegu komisjonis kasutatakse, võimaldavad hallata ka geograafiliste tähise, päritolunimetuste ja traditsiooniliste nimetustega seotud teavet. Kuid nende süsteemide abil peaks olema võimalik hallata lisaks teavet, mida esitavad nimetuste kaitsetaotluste läbivaatamisega tegelevad ametiasutused liikmesriikides ja kolmandates riikides, ning samuti teavet, mida esitavad asutused, kes tegelevad päritolunimetuse ja geograafilise tähiseta veinide sertifitseerimisega.

               (5)

               Haldussuutlikkuse suurendamiseks ja olemasolevate infosüsteemide kasutamisest saadud kogemustest lähtudes tuleks kooskõlas määrusega (EÜ) nr 792/2009 lihtsustada määruse (EÜ) nr 607/2009 kohast teabevahetust ning parandada teabe haldamist ja teha see paremini kättesaadavaks. Andmaks liikmesriigi pädevatele asutustele võimaluse tutvuda teiste riikide õigus- ja haldusnormidega, mis on kehtestatud määruse (EÜ) nr 1234/2007 artikli 118z lõike 2 ja artikli 120a alusel, ning hõlbustamaks ja lihtsustamaks liikmesriikidevahelist kontrolli ja koostööd, mis on ette nähtud komisjoni määruses (EÜ) nr 555/2008, (4) tuleks seega paluda liikmesriikidel edastada komisjonile teatav toodete sertifitseerimise alane teave ja näha ette, et komisjon teeb selle teabe, kui see on tarbija jaoks oluline, pädevatele austustele ja ka üldsusele kättesaadavaks.

               (6)

               Samuti tuleb selguse huvides ja halduskulude vähendamiseks määrata kindlaks määrusega (EÜ) nr 607/2009 ette nähtud dokumentide täpne sisu ja lihtsustada nende esitamise korda.

               (7)

               Üleminekumeetmete puhul, mis on võetud hõlbustamaks üleminekut nõukogu määruste (EÜ) nr 1493/1999 (5) ja (EÜ) nr 479/2008 (6) sätetelt määruse (EÜ) nr 1234/2007 sätetele, esineb menetluste kohaldamisala ja kestuse suhtes tõlgendusraskusi. Seetõttu tuleks täpsustada määruse (EÜ) nr 1234/2007 artikli 118s ja artikli 118q koostoimeliste sätete kohaldamisala seoses hõlmatavate muudatuste, võrdlusperioodide ja üleminekuperioodi kestusega.

               (8)

               Seepärast tuleks määrust (EÜ) nr 607/2009 vastavalt muuta.

               (9)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 607/2009 muudetakse järgmiselt.

               1)

               Artikkel 3 asendatakse järgmisega:
               „Artikkel 3
               Kaitsetaotlus
               Päritolunimetuse ja geograafilise tähise kaitse taotlus koosneb määruse (EÜ) nr 1234/2007 artiklitega 118c ja 118d ette nähtud dokumentidest, spetsifikaadist ja koonddokumendist.
               Taotlus ja koonddokument edastatakse komisjonile käesoleva määruse artikli 70a lõikes 1 sätestatud viisil.”

               2)

               Artikkel 9 asendatakse järgmisega:
               „Artikkel 9
               Taotluse esitamine
               1.   Taotluse esitamise kuupäevaks loetakse kuupäeva, mil komisjon taotluse kätte saab.
               2.   Komisjon saadab liikmesriigi või kolmanda riigi pädevale asutusele või kolmandas riigis tegutsevale taotlejale taotluse kättesaamise kohta teatise ning märgib taotlusele registreerimisnumbri.
               Kättesaamisteatis sisaldab vähemalt järgmisi andmeid:

                           a)

                           registreerimisnumber;

                           b)

                           registreeritav nimetus;

                           c)

                           taotluse kättesaamise kuupäev.”

               3)

               Artikkel 11 asendatakse järgmisega:
               „Artikkel 11
               Taotluse vastuvõetavus
               1.   Taotlus loetakse vastuvõetavaks, kui koonddokument on nõuetekohaselt täidetud ja sellele on lisatud kõik tõendavad dokumendid. Koonddokument loetakse nõuetekohaselt täidetuks, kui kõik artiklis 70a osutatud infosüsteemi jaoks kohustuslikud väljad on täidetud.
               Sellisel juhul loetakse taotlus vastuvõetavaks alates päevast, mil komisjon selle kätte saab. Taotlejale teatatakse sellest.
               Kuupäev avalikustatakse.
               2.   Kui koonddokument ei ole täidetud või on täidetud osaliselt või kui koos taotlusega ei ole esitatud lõikes 1 osutatud tõendavaid dokumente või osa neist, ei ole taotlus vastuvõetav.
               3.   Kui taotlus loetakse vastuvõetamatuks, teatatakse liikmesriigi või kolmanda riigi pädevale asutusele või kolmandas riigis tegutsevale taotlejale selle põhjustest ja informeeritakse neid sellest, et neil on võimalik esitada uus, nõuetekohane taotlus.”

               4)

               Artikli 12 lõige 1 asendatakse järgmisega:
               „1.   Kui taotlus, mis loetakse vastuvõetavaks, ei vasta määruse (EÜ) nr 1234/2007 artiklites 118b ja 118c kehtestatud nõuetele, teavitab komisjon asjaomast liikmesriigi või kolmanda riigi pädevat asutust või kolmandas riigis tegutsevat taotlejat taotluse tagasilükkamise põhjustest, sätestades vähemalt kahekuulise tähtaja taotluse tagasivõtmiseks või muutmiseks või märkuste esitamiseks.”

               5)

               Artikkel 14 asendatakse järgmisega:
               „Artikkel 14
               Vastuväite esitamise kord ühenduse menetluse käigus
               1.   Määruse (EÜ) nr 1234/2007 artiklis 118h osutatud vastuväited esitatakse käesoleva määruse artikli 70a lõikes 1 sätestatud viisil. Vastuväite esitamise kuupäevaks loetakse kuupäeva, millal komisjon vastuväite kätte saab. Kuupäev tehakse käesoleva määruse alusel tegutsevatele asutustele ja isikutele teatavaks.
               2.   Komisjon saadab vastuväite kättesaamise kohta teatise ja annab vastuväitele registreerimisnumbri.
               Kättesaamisteatis sisaldab vähemalt järgmisi andmeid:

                           a)

                           registreerimisnumber,

                           b)

                           vastuväite kättesaamise kuupäev.”

               6)

               Artikkel 18 asendatakse järgmisega:
               „Artikkel 18
               Register
               1.   Komisjon koostab nõukogu määruse (EÜ) nr 1234/2007 artikli 118n kohase kaitstud päritolunimetuste ja kaitstud geograafiliste tähiste registri (edaspidi „register”) ja ajakohastab seda. Register koostatakse nimetuste kaitse alla võtmise otsuste alusel ja seda peetakse elektroonilises andmebaasis E-Bacchus.
               2.   Päritolunimetused ja geograafilised tähised, mis võetakse kaitse alla, kantakse registrisse.
               Määruse (EÜ) nr 1234/2007 artikli 118s lõike 1 kohaselt registreeritud nimetuste puhul kannab komisjon registrisse käesoleva artikli lõikes 3 sätestatud andmed.
               3.   Komisjon kannab registrisse järgmised andmed:

                           a)

                           kaitstud nimetus;

                           b)

                           registreerimisnumber;

                           c)

                           märge selle kohta, kas nimi on kaitstud päritolunimetuse või geograafilise tähisena;

                           d)

                           päritoluriigi/päritoluriikide nimi;

                           e)

                           registreerimise kuupäev;

                           f)

                           viide õigusaktile, mille alusel nimetust kaitstakse;

                           g)

                           viide koonddokumendile.

                     4.   Register on avalik.”

               7)

               Artikli 20 lõiked 1, 2 ja 3 asendatakse järgmistega:
               „1.   Kui määruse (EÜ) nr 1234/2007 artikli 118e kohane päritolunimetuse või geograafilise tähise taotleja soovib esitada spetsifikaadi muutmise heakskiitmise taotluse, edastatakse see käesoleva määruse artikli 70a lõikes 1 sätestatud viisil.
               2.   Määruse (EÜ) nr 1234/2007 artikli 118q lõike 1 kohane spetsifikaadi muutmise heakskiitmise taotlus on vastuvõetav, kui komisjonile edastatakse kõnealuse määruse artikli 118c lõikes 2 nõutav teave ja esitatakse nõuetekohaselt koostatud taotlus.
               3.   Määruse (EÜ) nr 1234/2007 artikli 118q lõike 2 esimese lause kohaldamisel kohaldatakse mutatis mutandis käesoleva määruse artikleid 9–18.”

               8)

               Artikkel 21 asendatakse järgmisega:
               „Artikkel 21
               Tühistamistaotluse esitamine
               1.   Määruse (EÜ) nr 1234/2007 artikli 118r kohane tühistamistaotlus esitatakse käesoleva määruse artikli 70a lõikes 1 sätestatud viisil. Tühistamistaotluse esitamise kuupäevaks loetakse kuupäeva, mil komisjon taotluse kätte saab. Kuupäev avalikustatakse.
               2.   Komisjon saadab tühistamistaotluse kättesaamise kohta teatise ja annab taotlusele registreerimisnumbri.
               Kättesaamisteatis sisaldab vähemalt järgmisi andmeid:

                           a)

                           registreerimisnumber,

                           b)

                           tühistamistaotluse kättesaamise kuupäev.

                     3.   Lõikeid 1 ja 2 ei kohaldata, kui tühistamise algatab komisjon.”

               9)

               Artiklile 22 lisatakse lõige 5:
               „5.   Lõikega 3 ette nähtud teavitamine toimub artikli 70a lõikes 1 sätestatud viisil.”

               10)

               Artikli 23 lõikesse 1 lisatakse kolmas lõik:
               „Esimese ja teise lõiguga ette nähtud teavitamine toimub artikli 70a lõikes 1 sätestatud viisil.”

               11)

               Artikli 28 lõike 1 teine lõik asendatakse järgmisega:
               „Tühistamistaotlus esitatakse artikli 70a lõikes 1 sätestatud viisil. Tühistamistaotluse esitamise kuupäevaks loetakse kuupäeva, mil komisjon taotluse kätte saab.”

               12)

               Artikkel 30 asendatakse järgmisega:
               „Artikkel 30
               Kaitsetaotlus
               1.   Traditsioonilise nimetuse kaitsetaotluse esitab liikmesriigi või kolmanda riigi pädev asutus või kutseala esindusorganisatsioon artikli 70a lõikes 1 sätestatud viisil. Taotlusele lisatakse liikmesriigi õigusaktid või kolmandas riigis veinitootjate suhtes kohaldatavad eeskirjad, mis asjaomase nimetuse kasutamist reguleerivad, ja viide nende õigusaktidele või eeskirjadele.
               2.   Kui taotluse esitab kolmandas riigis tegutsev kutseala esindusorganisatsioon, edastab taotleja komisjonile asjaomase esindusorganisatsiooni ja selle liikmete kohta vajaliku teabe artikli 70a lõikes 1 sätestatud viisil. Komisjon avalikustab selle teabe.”

               13)

               Artikkel 33 asendatakse järgmisega:
               „Artikkel 33
               Taotluse esitamine
               1.   Taotluse esitamise kuupäevaks loetakse kuupäeva, mil komisjon taotluse kätte saab.
               2.   Komisjon saadab liikmesriigi või kolmanda riigi pädevale asutusele või kolmandas riigis tegutsevale taotlejale taotluse kättesaamise kohta teatise ning annab taotlusele registreerimisnumbri.
               Kättesaamisteatis sisaldab vähemalt järgmisi andmeid:

                           a)

                           registreerimisnumber,

                           b)

                           traditsiooniline nimetus,

                           c)

                           taotluse kättesaamise kuupäev.”

               14)

               Artikkel 34 asendatakse järgmisega:
               „Artikkel 34
               Vastuvõetavus
               1.   Taotlus loetakse vastuvõetavaks, kui see on nõuetekohaselt täidetud ja sellele on lisatud artiklis 30 nõutud dokumendid. Taotlusvorm loetakse nõuetekohaselt täidetuks, kui kõik artiklis 70a osutatud infosüsteemi jaoks kohustuslikud väljad on täidetud.
               Sellisel juhul loetakse taotlus vastuvõetavaks alates päevast, mil komisjon selle kätte saab. Taotlejale teatatakse sellest.
               Kuupäev avalikustatakse.
               2.   Kui taotlusvorm ei ole täidetud või on täidetud osaliselt või kui koos taotlusega ei ole esitatud lõikes 1 osutatud tõendavaid dokumente või osa neist, ei ole taotlus vastuvõetav.
               3.   Kui taotlus loetakse vastuvõetamatuks, teatatakse liikmesriigi või kolmanda riigi pädevale asutusele või kolmandas riigis tegutsevale taotlejale selle põhjustest ja informeeritakse neid sellest, et neil on võimalik esitada uus, nõuetekohane taotlus.”

               15)

               Artikli 37 lõiked 2 ja 3 asendatakse järgmisega:
               „2.   Vastuväide esitatakse artikli 70a lõikes 1 sätestatud viisil. Vastuväite esitamise kuupäevaks loetakse kuupäeva, mil komisjon vastuväite kätte saab.
               3.   Komisjon saadab vastuväite kättesaamise kohta teatise ja annab vastuväitele registreerimisnumbri.
               Kättesaamisteatis sisaldab vähemalt järgmisi andmeid:

                           a)

                           registreerimisnumber,

                           b)

                           vastuväite kättesaamise kuupäev.”

               16)

               Artikkel 40 asendatakse järgmisega:
               „Artikkel 40
               Üldine kaitse
               1.   Kui traditsiooniline nimetus, millele kaitset taotletakse, vastab määruse (EÜ) nr 1234/2007 artikli 118u lõikes 1 ning käesoleva määruse artiklites 31 ja 35 sätestatud nõuetele ning selle taotlust ei lükata käesoleva määruse artiklite 36, 38 ja 39 alusel tagasi, kantakse traditsiooniline nimetus koos määratlusega, tuginedes kooskõlas määruse (EÜ) nr 1234/2007 artikli 118u lõikega 2 komisjonile käesoleva määruse artikli 70a lõikes 1 sätestatud viisil edastatud teabele, elektroonilisse andmebaasi E-Bacchus, viidates järgmisele:

                           a)

                           artikli 31 lõikes 1 sätestatud keel;

                           b)

                           kaitsega seotud viinamarjasaaduse kategooria või kategooriad;

                           c)

                           viide selle liikmesriigi või kolmanda riigi õigusaktidele, kus traditsiooniline nimetus on määratletud ja reguleeritud, või, kui kolmandas riigis ei ole nimetus õigusaktidega reguleeritud, selles riigis veinitootjate suhtes kohaldatavatele eeskirjadele, sealhulgas kutseala esindusorganisatsioonide kehtestatud eeskirjadele;

                           d)

                           määratluse või kasutustingimuste kokkuvõte;

                           e)

                           päritoluriigi/päritoluriikide nimi;

                           f)

                           elektroonilisse andmebaasi E-Bacchus kandmise kuupäev.

                     2.   Elektroonilises andmebaasis E-Bacchus loetletud traditsioonilisi nimetusi kaitstakse üksnes taotluses märgitud keeles ja viinamarjasaaduste kategooriate puhul ning eelkõige järgmise eest:

                           a)

                           igasugune väärkasutus, isegi kui kaitstud nimetusele on lisatud väljend „stiilis”, „tüüpi”, „meetodil”, „valmistatud nagu …”, „maitsega”, „nagu” või muu samalaadne väljend;

                           b)

                           muu lubamatu, vale ja eksitav märgistus veini laadi, tunnuste või oluliste omaduste kohta sise- ja välispakendil, reklaammaterjalides ja asjaomase tootega seotud mis tahes dokumentides;

                           c)

                           igasugune muu üldsust eksitada võiv tegevus, eelkõige mulje jätmine, et asjaomasel veinil on õigus kanda kaitstud traditsioonilist nimetust.

                     3.   Elektroonilisse andmebaasi E-Bacchus kantud teave avalikustatakse.”

               17)

               Artikli 42 lõike 1 kolmas lõik asendatakse järgmisega:
               „Homonüümse nimetuse võib kaitse alla võtta ja seda kasutada tingimusel, et tegelikkuses suudetakse eristada hiljem kaitse alla võetavat homonüümi ja elektroonilisse andmebaasi E-Bacchus juba kantud traditsioonilist nimetust, võttes arvesse vajadust kohelda asjaomaseid tootjaid erapooletult ning mitte eksitada tarbijaid.”

               18)

               Artikkel 45 asendatakse järgmisega:
               „Artikkel 45
               Tühistamistaotluse esitamine
               1.   Nõuetekohaselt põhjendatud tühistamistaotluse võib artikli 70a lõikes 1 sätestatud viisil komisjonile esitada liikmesriik, kolmas riik või füüsiline või juriidiline isik, kellel on õiguspärane huvi. Tühistamistaotluse esitamise kuupäevaks loetakse kuupäev, mil komisjon taotluse kätte saab. Kuupäev avalikustatakse.
               2.   Komisjon saadab tühistamistaotluse kättesaamise kohta teatise ja annab taotlusele registreerimisnumbri.
               Kättesaamisteatis sisaldab vähemalt järgmisi andmeid:

                           a)

                           registreerimisnumber,

                           b)

                           tühistamistaotluse kättesaamise kuupäev.

                     3.   Lõikeid 1 ja 2 ei kohaldata, kui tühistamise algatab komisjon.”

               19)

               Artikli 47 lõige 5 asendatakse järgmise tekstiga:
               „5.   Tühistamise jõustumisel kustutab komisjon asjaomase nime elektroonilises andmebaasis E-Bacchus esitatud loetelust.”

               20)

               Artikli 63 lõige 1 asendatakse järgmise tekstiga:
               „1.   Liikmesriigid määravad Euroopa Parlamendi ja nõukogu määruse (EÜ) nr 882/2004 (7) artiklis 4 sätestatud kriteeriumite alusel pädeva asutuse või pädevad asutused, kelle ülesandeks jääb tagada määruse (EÜ) nr 1234/2007 artikli 118z lõike 2 punktis a sätestatud sertifitseerimine.
               Kõik liikmesriigid esitavad komisjonile järgmise teabe 1. oktoobriks 2011 ning samuti selle muudatused käesoleva määruse artikli 70a lõikes 1 sätestatud viisil:

                           a)

                           käesoleva artikli rakendamise eest vastutava pädeva asutuse või asutuste nimi, aadress ja kontaktandmed, sealhulgas e-posti aadress;

                           b)

                           vajaduse korral kõigi pädeva asutuse poolt käesoleva artikli rakendamiseks tegutsema volitatud organisatsioonide aadressid ja kontaktandmed, sealhulgas elektroonilised aadressid;

                           c)

                           käesoleva artikli rakendamiseks võetud meetmed, kui neil meetmetel on määruses (EÜ) nr 555/2008 osutatud liikmesriikidevahelise koostöö jaoks eriline väärtus;

                           d)

                           määruse (EÜ) nr 1234/2007 artikli 118z lõike 2 ja artikli 120a rakendamisel kasutatavad veiniviinamarjasordid.

                     Komisjon koostab liikmesriikide esitatava teabe põhjal loendi pädevate asutuste ja volitatud organisatsioonide nimedest ja aadressidest ning lubatud veiniviinamarjasortidest ning ajakohastab seda loendit. Komisjon avalikustab loendi.

               21)

               V peatükki lisatakse järgmised uued artiklid 70a ja 70b:
               „Artikkel 70a
               Teadete edastamine komisjoni, liikmesriikide, kolmandate riikide ja muude asjaosaliste vahel
               1.   Kui viidatakse käesolevale lõikele, edastatakse käesoleva määruse rakendamiseks vajalikud dokumendid ja teave komisjonile järgmisel viisil:

                           a)

                           liikmesriikide pädevad asutused kasutavad teabe edastamiseks komisjoni infosüsteemi, mis on neile kättesaadavaks tehtud määruse (EÜ) nr 792/2009 alusel;

                           b)

                           kolmandate riikide pädevad asutused ja kutseala esindusorganisatsioonid ning käesoleva määruse alusel õiguspäraselt tegutsevad füüsilised ja juriidilised isikud edastavad dokumendid elektrooniliselt, kasutades komisjonis välja töötatud meetodeid ja vorme, mille kasutamise täpsed tingimused on sätestatud käesoleva määruse XVIII lisas.
                           Dokumente võib esitada ka paberkandjal eespool nimetatud vorme kasutades.
                           Taotluste esitamise ja dokumentide sisu eest vastutab vastavalt kolmanda riigi pädev asutus, kutseala esindusorganisatsioon või asjaomane füüsiline või juriidiline isik.

                     2.   Komisjon esitab teatised, mis on ette nähtud käesoleva määruse alusel tegutsevatele asutustele ja isikutele ning vajaduse korral üldsusele, ja teeb kättesaadavaks asjakohase teabe komisjonis välja töötatud infosüsteemi kaudu.
               Käesoleva määruse alusel tegutsevad asutused ja isikud võivad pöörduda komisjoni poole kooskõlas XIX lisaga, et saada praktilist teavet infosüsteemile juurdepääsu ning esitatavate teadete ja avaldatava teabe kättesaadavuse kohta.
               3.   Käesoleva artikli lõike 1 punktis b ja lõikes 2 osutatud dokumentide ja teabe suhtes kohaldatakse mutatis mutandis määruse (EÜ) nr 792/2009 artikli 5 lõiget 2 ja artikleid 6, 7 ja 8.
               4.   Lõike 1 punkti b rakendamisel annab kolmandate riikide pädevatele asutustele ja kutseala esindusorganisatsioonidele ning käesoleva määruse alusel õiguspäraselt tegutsevatele füüsilistele ja juriidilistele isikutele juurdepääsu infosüsteemile infosüsteemi eest vastutav komisjoni talitus.
               Infosüsteemi eest vastutav komisjoni talitus lähtub juurdepääsu andmisel järgmisest:

                           a)

                           kolmandate riikide määratud pädevate asutuste kohta käiv teave, sealhulgas nende kontaktandmed ja e-posti aadress, mis on komisjoni valduses seoses rahvusvaheliste lepingutega või edastatud komisjonile nende lepingute alusel;

                           b)

                           kolmanda riigi ametlik taotlus, milles antakse teavet lõike 1 punkti b rakendamiseks vajalikke dokumente ja teavet edastama volitatud pädeva asutuse kohta, sealhulgas pädeva asutuse kontaktandmed ja e-posti aadress;

                           c)

                           kolmanda riigi kutseala esindusorganisatsiooni või füüsilise või juriidilise isiku taotlus, milles näidatakse ära taotleja isikuandmed, õiguspärane huvi ja e-posti aadress.

                     Infosüsteemide eest vastutav komisjoni talitus aktiveerib kasutusõigused pärast nende kinnitamist.
               Artikkel 70b
               Liikmesriigi tasandil taotluste läbivaatamise eest vastutavate pädevate asutuste kohta käiva teabe edastamine ja kättesaadavaks tegemine
               1.   Liikmesriigid edastavad komisjonile artikli 70a lõikes 1 sätestatud viisil enne 1. oktoobrit 2011 määruse (EÜ) nr 1234/2007 artikli 118f lõike 2 kohaldamise suhtes pädeva asutuse või pädevate asutuste nime, aadressi ja kontaktandmed, sealhulgas e-posti aadressi, samuti kõik muudatused nendes andmetes.
               2.   Komisjon koostab liikmesriikide poolt lõike 1 alusel või kolmandate riikide poolt liiduga sõlmitud rahvusvaheliste lepingute alusel edastatud andmete põhjal nimekirja liikmesriikide ja kolmandate riikide pädevate astutuste nimede ja aadressidega ning ajakohastab seda nimekirja. Komisjon avalikustab nimekirja.”

               22)

               Artikli 71 lõiked 1 ja 2 asendatakse järgmise tekstiga:
               „Artikkel 71
               Määruse (EÜ) nr 1493/1999 alusel kaitstud veininimetused
               1.   Määruse (EÜ) nr 1234/2007 artikli 118s lõikes 2 osutatud dokumendid (edaspidi „toimik”) ning käesoleva määruse artikli 73 lõike 1 punktides c ja d ning lõikes 2 osutatud spetsifikaadi muudatused edastatakse liikmesriikide poolt artikli 70a lõikes 1 sätestatud viisil järgmise korra kohaselt:

                           a)

                           komisjon saadab teatise toimiku või spetsifikaadi muudatuse kättesaamise kohta käesoleva määruse artiklis 9 sätestatud viisil;

                           b)

                           toimik ja spetsifikaadi muudatused loetakse vastuvõetavaks päeval, mil komisjon need kooskõlas käesoleva määruse artikliga 11 kätte saab, tingimusel et komisjon saab need kätte hiljemalt 31. detsembriks 2011;

                           c)

                           komisjon kinnitab asjaomase päritolunimetuse ja geograafilise tähise ning spetsifikaadi muudatuste kandmise registrisse kooskõlas käesoleva määruse artikliga 18 ja annab neile registreerimisnumbri;

                           d)

                           komisjon hindab toimiku ja vajaduse korral spetsifikaadi muudatuste vastavust nõuetele käesoleva määruse artikli 12 lõikes 1 sätestatud tähtajaks.

                     2.   Kooskõlas määruse (EÜ) nr 1234/2007 artikli 118s lõikega 4 võib komisjon teha otsuse tühistada päritolunimetus või geograafiline tähis, tuginedes kõnealuse määruse artikli 118s lõike 2 alusel talle kättesaadavaks tehtud dokumentidele.”

               23)

               Artikkel 73 asendatakse järgmisega:
               „Artikkel 73
               Üleminekusätted
               1.   Määruse (EÜ) nr 1234/2007 artiklis 118s ette nähtud menetlust kohaldatakse järgmistel juhtudel:

                           a)

                           liikmesriigis on esitatud taotlus võtta veini nimetus päritolunimetusena või geograafilise tähisena katise alla ja liikmesriik on selle heaks kiitnud enne 1. augustit 2009;

                           b)

                           liikmesriigis on esitatud taotlus võtta veini nimetus päritolunimetusena või geograafilise tähisena kaitse alla enne 1. augustit 2009 ning liikmesriik on selle heaks kiitnud ja edastanud komisjonile enne 31. detsembrit 2011;

                           c)

                           spetsifikaadi muutmise taotlus on esitatud liikmesriigis enne 1. augustit 2009 ning liikmesriik on edastanud selle komisjonile enne 31. detsembrit 2011;

                           d)

                           spetsifikaadi vähemtähtsa muutmise taotlus on esitatud liikmesriigis pärast 1. augustit 2009 ja liikmesriik on selle edastanud komisjonile enne 31. detsembrit 2011.

                     2.   Määruse (EÜ) nr 1234/2007 artiklis 118q ette nähtud menetlust ei kohaldata spetsifikaadi muudatuste suhtes, mis on esitatud liikmesriigis pärast 1. augustit 2009 ja mille liikmesriik edastab komisjonile enne 30. juunit 2014 juhul, kui selliste muudatuste sisuks on eranditult viia määruse (EÜ) nr 1234/2007 artikli 118s lõike 2 alusel komisjonile esitatud spetsifikaat vastavusse määruse (EÜ) nr 1234/2007 artikliga 118c ja käesoleva määrusega.
               3.   Enne 31. detsembrit 2010 turule lastud või märgistatud veine, mis on kooskõlas enne 1. augustit 2009 kehtinud asjaomaste sätetega, võib turustada kuni varude lõppemiseni.”

               24)

               I–IX, XI ja XII lisa jäetakse välja.

               25)

               Lisatakse XVIII ja XIX lisa käesoleva määruse I ja II lisas esitatud kujul.

         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesoleva määruse artikli 1 punkti 20, milles käsitletakse määruse (EÜ) nr 607/2009 artikli 63 lõiget 1, ning käesoleva määruse artikli 1 punkti 21, milles käsitletakse määruse (EÜ) nr 607/2009 artiklit 70b, kohaldatakse alates 1. septembrist 2011.
   Dokumendid, mille liikmesriikide pädevad asutused esitavad omal vabal tahtel komisjonis kasutatavate infosüsteemide kaudu ajavahemikus 1. juunist 2011 kuni käesoleva määruse kohaldamispäevani vastavalt määrusele (EÜ) nr 607/2009 käesoleva määruse artikliga 1 muudetud kujul, loetakse esitatuks vastavalt määrusele (EÜ) nr 607/2009 käesoleva määrusega muutmata kujul.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuli 2011

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 228, 1.9.2009, lk 3.

      (3)  ELT L 193, 24.7.2009, lk 60.

      (4)  ELT L 170, 30.6.2008, lk 1.

      (5)  EÜT L 179, 14.7.1999, lk 1

      (6)  ELT L 148, 6.6.2008, lk 1.

      (7)  ELT L 165, 30.4.2004, lk 1.”

      I LISA

            „XVIII LISA

               Artikli 70a lõike 1 punktis b osutatud meetodid ja elektroonilised vormid

            Artikli 70a lõike 1 punktis b osutatud meetodid ja elektroonilised vormid on komisjoni infosüsteemide abil loodud elektroonilise andmebaasi E-Bacchus kaudu vabalt kättesaadavad
            http://ec.europa.eu/agriculture/markets/wine/e-bacchus/”

      II LISA

            „XIX LISA

               Artikli 70a lõikes 2 osutatud dokumentide esitamise ja teabe avaldamise kord

            Et saada praktilist teavet infosüsteemile juurdepääsu ning esitatavate dokumentide ja avaldatava teabe kättesaadavuse kohta, pöörduvad käesoleva määruse alusel tegutsevad asutused ja isikud komisjoni poole järgmisel aadressil:
            eriotstarbeline e-posti aadress AGRI-CONTACT-EBACCHUS@ec.europa.eu”